《奉陪安抚大卿登八阵台览观忠武侯诸葛公遗像偶成长句》
宋代·张演

白帝城西鱼腹浦，十月江平见津浒。当年累石纷成行，此地卧津经讲武。

辕门外建严中权，列阵相承存后伍。何人蛇势识常山，未数鱼丽矜郑拒。

悬知精神贯金石，尚想号令严钲鼓。老兵料敌应疑生，川后澄波其敢侮。

向令赤伏有遗符，下睨皇州直指取。云何遗迹司神明，独靳丰功被寰宇。

高城置酒供临眺，往事兴怀增叹抚。巍然王佐三代前，信矣名言照千古。

作者简介：（约公元四三八年前后在世）字不详，吴郡吴人。生卒年不详，约宋文帝元嘉中前后在世。生平事迹亦不详，官至太子中舍人。演著有文集八卷，《隋书经籍志注》传于世。